
E L Ő T E R J E S Z T É S

Balatonvilágos Község Önkormányzat Képviselő-testületének

2026. szeptemberi soros, nyílt ülésre 
Tárgy: 2025/KÖZVIL/01-75221220 számú, Közvilágítás korszerűsítése Balatonvilágoson projekt közbeszerzési szaktanácsadói szolgáltatás elvégzésére beérkezett árajánlatok elbírálása, kapcsolódó Megbízási szerződés-tervezet elfogadása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Balatonvilágos Község Önkormányzat Képviselő-testülete a 66/2026.(III.30.) számú határozatával döntött a Magyar Falu Program keretében meghirdetett 2025/KÖZVIL/01-75221220 számú, Közvilágítás korszerűsítése tárgyú pályázatban a tervezési feladatokra ajánlatkérés kiírásáról és a kapcsolódó tervezési szerződés-tervezet elfogadásáról.
A Támogatási okirat szerint Balatonvilágos Község Önkormányzata 49 868 491 Ft vissza nem térítendő támogatásban részesült. A támogatás intenzitása 100 %.
A tervdokumentáció elkészült, az E.ON Dél-dunántúli Áramhálózati Zrt. általi jóváhagyása megtörtént.
A projekt közbeszerzési eljárásának lefolytatásához árajánlatkérők kerültek kiküldésre az alábbi vállalkozások részére:
1. dr. Bakonyi Dolli e.v. (7500 Nagyatád, Zrínyi utca 13/C.)
2. DREBKÖZ CONSULT KFT. (4026 Debrecen, Bethlen utca 10-12. B.lház 1. em. 7. ajtó)
3. Dr. Berecz Orsolya Kft. (4028 Debrecen, Hadházi út 77.)
4. CEU Tender Consulting Kft. (1137 Budapest, Radnóti Miklós utca 9. fsz. 2. ajtó)
5. dr. Egresi Márton e.v. (1239 Budapest, Kelep utca 67.) 

6. Dr. Jobbágy Ügyvédi Iroda (1024 Budapest, Margit körút 15-17. I. em 4.)
Az Ajánlattételi felhívásban az ajánlatokat előzetes piaci konzultáció lefolytatásával és anélkül kértük megadni. A vállalkozók közül megkeresésünkre négy megküldte árajánlatát az alábbiak szerint:

	Vállalkozó
	Előzetes piaci konzultáció lefolytatásával Bruttó
	Előzetes piaci konzultáció lefolytatása nélkül Bruttó

	DREBKÖZ CONSULT KFT.
	635 000 Ft
	571 500 Ft

	Dr. Berecz Orsolya Kft.
	889 000 Ft
	635 000 Ft

	dr. Egresi Márton e.v.
	950 000 Ft
	780 000 Ft

	CEU Tender Consulting Kft.
	2 921 000 Ft
	2 540 000 Ft


A Bíráló Bizottság a benyújtott ajánlatok áttanulmányozását követően egyhangúan megállapította, hogy az ajánlattételi felhívásban előírt Ajánlattételi nyilatkozatot minden Ajánlattevő benyújtotta, mely magában foglalja az Átláthatósági és Összeférhetetlenségi nyilatkozatot. Mind a négy Ajánlattevő – saját nyilatkozatuk alapján - rendelkezik az Ajánlattételi felhívás 8.1. pontja alapján legalább 1 db, legalább nemzeti értékhatárt elérő közvilágítással összefüggő közbeszerzési eljárás lefolytatásában szaktanácsadóként való részvétellel, melyet az Ajánlattételi felhívás 8.4. pontja alapján szükséges igazolni a feltételeknek megfelelő közbeszerzési adatainak megadásával. Ez a DREBKÖZ CONSULT Kft. részéről nem került igazolásra, emiatt az ajánlat érvénytelen.
A második legkedvezőbb ajánlatot nyújtó Dr. Berecz Orsolya Kft. az ajánlatadó igazoltan legalább 7 db, legalább nemzeti értékhatárt elérő közvilágítással összefüggő közbeszerzési eljárás lefolytatásában vett részt szaktanácsadóként. A referenciák az ajánlat mellékleteként benyújtásra kerültek.

Az ajánlattételi felhívás 10. pontja alapján további előnyt jelent, ha a 8.2. pontban meghatározottak szerint több, mint 1 db, nemzeti értékhatárt elérő közvilágítással összefüggő közbeszerzési eljárás lefolytatásában vett részt.
Tekintettel arra, hogy a DREBKÖZ CONSULT KFT. (4026 Debrecen, Bethlen utca 10-12. B. lház 1. em. 7. ajtó) ajánlata érvénytelen, a legkedvezőbb, érvényes ajánlatot előzetes piaci konzultáció lefolytatásával Dr. Berecz Orsolya Kft. (4028 Debrecen, Hadházi út 77.) adta bruttó 889.000 Ft összegben. 
Az előzetes piaci konzultáció lefolytatása nem jár plusz költséggel az Elektronikus Közbeszerzési Rendszerben, viszont visszajelzés, hogy az eljárás megindítása előtt a tervdokumentációval kapcsolatban szakmailag minden rendben van-e, illetve ha nem, akkor lehetőség van a javításra. Az előzetes piaci konzultáció segítségével megelőzhető az eredménytelen közbeszerzési eljárás, továbbá lehetővé teszi, hogy jogszerűen egyeztessünk a piaci szereplőkkel anélkül, hogy sérülne az esélyegyenlőség és a verseny tisztasága.
Balatonvilágos Község Önkormányzata és Intézményeire vonatkozó Beszerzési szabályzat VI. fejezet 3.3. k) pontja szerint „Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.” 

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és javasolja a Képviselő-testületnek a legkedvezőbb, érvényes Dr. Berecz Orsolya Kft. által benyújtott előzetes piaci konzultáció lefolytatásával bruttó 889.000,- Ft összegű ajánlat elfogadását. A bírálati jegyzőkönyv az előterjesztés mellékletét képezi. 
Javasolom elfogadásra Dr. Berecz Orsolya Kft. bruttó 889.000,- Ft összegű ajánlatát. A szükséges előirányzatot biztosítani szükséges az önkormányzat 2026. évi költségvetésében a 064010 Közvilágítás kormányzati funkcióra a működési tartalék terhére.
Javasolom továbbá a Megbízási szerződésben foglaltak jóváhagyását, aláírására a polgármester és a jegyző felhatalmazását. A Megbízási szerződés az előterjesztés melléklete.

Kérem, a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2026. szeptember

Takács Károly

polgármester

Határozati javaslat
Balatonvilágos Község Önkormányzat Képviselő-testülete megtárgyalta „2025/KÖZVIL/01-75221220 számú, Közvilágítás korszerűsítése Balatonvilágoson projekt közbeszerzési szaktanácsadói szolgáltatás elvégzésére beérkezett árajánlatok elbírálása, kapcsolódó Megbízási szerződés-tervezet elfogadása” tárgyú előterjesztést és az alábbi határozatot hozza:
A Képviselő-testület elfogadja a 2025/KÖZVIL/01-75221220 számú, Közvilágítás korszerűsítése Balatonvilágoson projekt közbeszerzési szaktanácsadói szolgáltatás elvégzésére beérkezett árajánlatok közül a legkedvezőbb, érvényes, előzetes piaci konzultáció lefolytatásával Dr. Berecz Orsolya Kft. (4028 Debrecen, Hadházi út 77.) által benyújtott bruttó 889.000,- Ft összegű ajánlatot.

A döntés végrehajtásához szükséges bruttó 889.000,- Ft kiadási előirányzatot az önkormányzat 2026. évi költségvetésében a 064010 Közvilágítás kormányzati funkcióra a működési tartalék terhére biztosítja.
A képviselő-testület egyidejűleg elfogadja a Megbízási szerződésben foglaltakat, annak aláírására felhatalmazza a polgármestert és a jegyzőt.
Felelős: Takács Károly polgármester

